1793 में नवाब लोग के शासक सत्ता खतम हो गइल आ ईस्ट इंडिया कंपनी एह शहर आ प्रांत पर पूरा नियंत्रण क लिहलस। 19वीं सदी के सुरुआत में शहर के चारो ओर के दलदल सभ के पानी के निकासी कइल गइल; सरकारी इलाका हुगली नदी के किनारे फइल गइल रहे। रिचर्ड वेल्सली, 1797 से 1805 के बीच फोर्ट विलियम के प्रेसिडेंसी के गवर्नर जनरल रहलें, शहर के बिकास आ एकरे सार्वजनिक वास्तुकला खातिर बहुत हद तक जिम्मेदार रहलें। पूरा 18वीं आ 19वीं सदी के अंत में ई शहर ईस्ट इंडिया कंपनी के अफीम के ब्यापार के केंद्र रहल। 1837 में भइल जनगणना में एह शहर के जनसंख्या 2,29,700 रहल जेह में से ब्रिटिश निवासी लोग के संख्या खाली 3,138 रहल। एही संदर्भ के कहनाम बा कि उपनगर अवुरी पड़ोसी गांव में अउरियो 1,77,000 लोग रहत रहे, जवना के चलते ग्रेटर कलकत्ता के पूरा आबादी 4,06,700 हो गइल रहे।